Goeie nuus: Houtbaai-inwoner red man van verdrinking | Maroela Media
Jannie Krynauw en Anthony Allen se hond, Glock op die toneel Foto: Anthony Allen (verskaf)
Krynauw het met sy honde gaan stap toe hy iets in die water opgemerk het. Hy het ondersoek ingestel en besef dit is die liggaam van ŉ jong man. Hy is dadelik in die see in en het die man na die strand toe gesleep. Hy het begin om die man te probeer bybring, en het om hulp geskree.
Intussen het Anthony Allen, wat saam met sy hond op die strand gaan fietsry het, op die toneel afgekom waar ŉ paar mense al om Krynauw saamgedrom het. “Jannie ken my van die Nasionale Seereddingsinstituut,” het Allen aan Maroela Media gesê. Allen is ŉ vrywilliger by NSRI Bakoven.
“Hy het versoek dat ek hom help en ek het die pasiënt se tekens van lewe dopgehou terwyl ek verdere besonderhede aan plaaslike paramedici deurgegee het deur die Houtbaai Watchcon-beheersentrum,” het Allen verduidelik. “Mark Muller, vrywilliger-paramedikus van die brand- en reddingsdiens, het opgedaag en ek en Jannie het die pasiënt aan hom oorgegee.” Die man was in hierdie stadium reeds stabiel en het op sy eie asemgehaal.
“Dit was ŉ wonderwerk dat ons die man kon bybring,” het Krynauw gesê. “Die lewe maak soms vreemde en wonderlike draaie. Ek is dankbaar dat ek op die regte tyd op die regte plek kon wees. Vandag was ŉ goeie dag.”
Kapt. FC van Wyk, woordvoerder van die polisie, het die voorval aan Maroela Media bevestig. “Die man is na ŉ hospitaal geneem vir verdere mediese behandeling en berading,” het Van Wyk gesê.
Asof daar nie genoeg honde op strande ronddrentel nie, moet mens nou hoor daar is selfs honde wat al fietsry op die strand?
Nietemin, goeie werk deur Jannie. Krynauw net jou brak van die strand af.
skerp neptunus, maar overall lyk dit my ‘n effe pyn in die agterent wat nie veel het om te doen as hierdie site te bekyk waar jy kan gal braak nie?
jis lyk my jy n probleem met troedediere
Stem saam anon, Neptunis is maar altyd prikkelrig oor ales, en solos ek kan sien het die hond ‘n leiband aan.
Sjoe, jammer oor die foute, die iPad wil nie lekker in Afrikaans werk nie!
Probleem met troeteldiere? As kind het ons minstens een of meer van die volgende gehad: Honde, katte, hamsters, muise, ‘n skilpad, verkleurmannetjie, slange, muise, goudvisse, noem maar op.
Ons het egter nooit ons diere aan ander mense opgedwing nie, en hulle het nie op ons beddens geslaap of ons borde uitgelek nie.
Mense word aan genoeg patogene blootgestel daagliks, en dan gaan party ongelukkig nog oorboord met hul diere ook. Honde hoort nie op strande nie, want bitter min eienaars ruim op agter Fifi wat daar en dan ‘n nommer twee uitvoer.
Google maar verder: Eginokokkose, hidatidose of hondeblaaswurmsiekte. Velmol, dwaalwurm of sandwurm. Toksoplasmose, omlope, giardiose, tuberkulose.
Daar is ‘n rede waarom dit al vir millennia ‘n belediging is om iemand ‘n hond te noem. Hulle gewoontes is doodeenvoudig walglik, dis nie nodig om dit hier te noem nie.
Jy kort ‘n lewe. Plaas jy is dankbaar oor die lewe wat gered is, gebruik jy die forum om te kla. Pateties. En hierdie is die eerste keer wat ek reageer op iemand se kommentaar, as so ‘n persoon te bang is om onder sy eie naam te skryf. Wys jou mos nou presies wie jy is, wil wragtag kla onder ‘n skuilnaam. Sjym.
my honde kind kom tot dam toe saam met ons
My honde kinners slaap saam met ons onder die komberse..
3 Mense kinders
3 Katte kinders
4 Honde kinders waarvan die jongste die artikel saam gelees en baie geniet het. Sy het Neptunus se kommentaar gelek … ek dink sy hou van hom ;-)
Dit was seker tong in die kies?
Woef ek sê!
Will · 3 jaar gelede
Wow, hier is iemand se lewe gered. n Bietjie goeie nuus wat wys ons is almal mens hier in Suid Afrika en julle gaan kla oor n bleddie brak. Ek skaam my dood vir mense wat so ongodlik pateties kan wees. Daar is werklik nie pille vir julle nie. Good job Jannie en Anthony.